b'\n_START_ARTICLE_\nGeshu Han\n_START_PARAGRAPH_\nGeshu Han (kinesisk: \xe5\x93\xa5\xe8\x88\x92\xe7\xbf\xb0; pinyin: G\xc4\x93sh\xc5\xab H\xc3\xa0n, f\xc3\xb8dt 699, d\xc3\xb8d 1. desember 757 i Luoyang), formelt prins Wumin av Xiping (\xe8\xa5\xbf\xe5\xb9\xb3\xe6\xad\xa6\xe6\x84\x8d\xe7\x8e\x8b), var en general i Tang-dynastiets Kina. Han var av t\xc3\xbcrgesjisk slekt.  _NEWLINE_Han ble en mektig general mot slutten av keiser Xuanzong av Tangs regjeringstid, og hadde i 756 ansvaret for forvaret av Tong-passet mot An Lushans oppr\xc3\xb8rsstyrker._NEWLINE_Etter at Tan-kansleren Yang Guozhong presset ham \xc3\xa5 g\xc3\xa5 til kamp mot An Lushans styrker ble han beseiret, og deretter ble han tatt til fange av sin egen underordnede,  Huoba Guiren (\xe7\x81\xab\xe6\x8b\x94\xe6\xad\xb8\xe4\xbb\x81), og bragt til An Lushans leir. An Lushan fors\xc3\xb8kte \xc3\xa5 bbruke han til \xc3\xa5 f\xc3\xa5 hans underordnede generaler Li Guangbi, Lai Tian (\xe4\xbe\x86\xe7\x91\xb1) og Lu Gui (\xe9\xad\xaf\xe7\x82\x85) til \xc3\xa5 overgi seg, men det nektet disse generalene \xc3\xa5 gj\xc3\xb8re. Da Ble Geshu Han satt i husarrest i Luoyang, hovedstaden i Ans nyetablerte stat Store Yan._NEWLINE_I 757, etter at An Lushans s\xc3\xb8nn og etterf\xc3\xb8lger An Qingxu ble beseiret av Tang-styrkene og m\xc3\xa5tte forlate Luoyang, rakk An Qingxu f\xc3\xb8rst \xc3\xa5 henretted Geshu og omkring tretti andre Tang-generaler som var i fangenskap der.'